《由清江赤城观至宝塔寺暮归樟镇》
元代·何中

自笑野人多野思，并村随处意閒閒。赤城观里折丹桂，宝塔寺前迎晚山。

隔水归樵分路散，冲岚飞鸟认林还。秪言十里街头近，不计黄昏便掩关。

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。